Sådan undgår du en shitstorm
Med titlen på dette indlæg lover vi måske mere, end vi kan holde. I sidste ende kan du nemlig ikke forhindre at din virksomhed bliver ramt af en shitstorm. Shitstorms i dag kan udvikle sig utroligt hurtigt og hvad der er en lille historie om aftenen kan have udviklet sig til en fuldblods storm om morgenen.
Med det sagt har du dog mulighed for kraftigt at minimere din risiko for at havne i orkanens øje – og dét kan vi hjælpe dig med.
Især 3 skridt kan hjælpe dig med at forhindre en dårlig anmeldelse eller negativt vinklet historie i at udvikle sig hurtigt:
Vær klar ved tasterne
En shitstorm har nemmere ved at udvikle sig, hvis din side af sagen som virksomhed ikke bliver belyst. Der kan være gode grunde til, at en kunde ikke har fået sin vare – og måske den dårlige oplevelse på restauranten ikke skyldtes dig, men faktisk en ubehøvlet kunde.
Men hvis du ikke hurtigt viser dig frem risikerer du, at den side af sagen går tabt.
Internettet opererer hurtigt. Du kan ikke vente en dag eller to med at svare.
Hvis først din virksomhed bliver angrebet på Facebook, Trustpilot og med mange telefonopkald gælder det om at hive flere mennesker ind og håndtere krisen med det samme. Jo længere du venter, des sværere en situation sætter du også din virksomhed i.
Vis det menneskelige ansigt
Det er nemt at rette sin vrede mod en virksomhed med et anonymt ansigt – men straks sværere, hvis der bliver sat nogle menneskelige ansigter på det.
Derfor ser du også tit chefer og direktører gå ud på landsdækkende TV med en forklaring, hvis en virksomhed først er kommet i krise. Der bliver sat ansigt og handling på.
Du kan ved at vise dig frem med billede og video vise dine kunder og de, der deltager i shitstormen, at du tager hele situationen seriøst. Upload et billede på Facebook af personalet, der tager sig af supporthenvendelserne og vis, de er i gang med at arbejde – og vis på hjemmesiden ligeledes, at årsagen til at shitstormen til at starte med er opstået nu er ved at blive behandlet.
Det værste du kan gøre er ingenting og at lade virksomhedens logo tage kritikken – for det er alt for nemt at blive vredt på et logo og en stor bygning.
Håndter henvendelsen
IdéMøbler har igennem nu flere måneder været udsat for en af de værste shitstorms en dansk virksomhed har oplevet. Den dårlige omtale har ødelagt virksomhedens omdømme på Facebook og Trustpilot og ført til flere negative indslag i landsdækkende medier.
Shitstormen fortsætter med uhindret styrke og momentvise ”peaks” fordi at IdéMøbler fortsat ikke har håndteret årsagen til, de til at starte med er havnet i fedtefadet.
IdéMøbler har igennem en længere periode ikke haft styr på hverken levering eller kundeservice og det er endnu ikke afhjulpet. Så længe det er tilfældet vil shitstormen ikke aftale – det vil tilstrømningen af nye kunder til gengæld med sikkerhed.
Og det sker allerede.